BDMS ฟื้นตัวรอบใหม่! ขยับบวก 2% โบรกฯชูธุรกิจโตแกร่งระยะยาวแนะซื้อเป้า  30 บาท
BDMS ฟื้นตัวรอบใหม่! ขยับบวก 2% โบรกฯชูธุรกิจโตแกร่งระยะยาวแนะซื้อเป้า  30 บาท
BDMS ฟื้นตัวรอบใหม่! ขยับบวก 2% โบรกฯชูธุรกิจโตแกร่งระยะยาวแนะซื้อเป้า  30 บาท
17 ก.ค. 2562

ผู้สื่อข่าวรายงานว่า บริษัท กรุงเทพดุสิตเวชการ จำกัด(มหาชน) หรือ BDMS  ณ เวลา 11.13 น. อยู่ที่ระดับ 25.00 บาท บวก 0.50 บาท หรือ 2.04% ด้วยมูลค่าซื้อขาย 208.75 ล้านบาท ราคาหุ้นปรับตัวขึ้นรอบใหม่หลังปรับฐานมากว่า 1 เดือน

บล.เมย์แบงก์ กิมเอ็ง ระบุในบทวิเคราะห์ว่า BDMS คาดอัตรากำไร EBITDA margin จะเพิ่มขึ้นเล็กน้อยที่ 60 bps เป็น 22.2% ในปีนี้ หนุนโดยจำนวนผู้ป่วยที่ใช้ประกันที่สูงขึ้นและอัตราการใช้เตียงที่สูงขึ้น ขณะที่รายได้จากผู้ป่วยที่ใช้ประกันเพิ่มขึ้นเป็น 33% ของรายได้รวม ในไตรมาส 1/62 จาก 24% ในปี 2559 เนื่องจาก BDMS ยังคงร่วมมือกับบริษัทประกันในการแนะนำแพคเกจประกันสุขภาพแบบพิเศษ คาด EBITDA margin จะเพิ่มขึ้นเป็น 25% ในปี 2566 ตามเป้าที่ผู้บริหารวางไว้ ซึ่งได้แรงหนุนจากอัตราการใช้พื้นที่เตียงเพิ่มขึ้น รวมถึงการฟื้นตัวของโรงพยาบาลที่ขาดทุน 5 แห่งและรายได้ที่เพิ่มขึ้นของโครงการ Center of Excellence ซึ่งมุ่งเน้นการดูแลรักษาระดับสูง
Wellness Clinic (OPD Section) เปิดให้บริการในเดือนตุลาคมที่ผ่านมา ในขณะที่ M?venpick BDMS Wellness Resort เพิ่งเปิดให้บริการในเดือนมิถุนายน คาดว่าทั้งสองแห่งจะส่งผลขาดทุน 200 ล้านบาทในปี 2562 เมื่อรวมค่าเสื่อมราคา 140 ล้านบาท ประเมินว่า Wellness Clinic จะฉุดกำไรหลักของกลุ่มลง 3% ในปี 2562 ทั้งนี้บริการดังกล่าวมีศักยภาพที่จะบันทึก EBITDA margin สูงถึง 25-30% (เทียบกับอัตรา EBITDA margin ของกลุ่มปัจจุบันที่ 22%) เนื่องจากเป็นบริการระดับพรีเมียม จึงคาดว่าจะเพิ่มกำไรของกลุ่มในระยะยาวได้
หุ้น BDMS ซื้อขายที่ P/E ปี 2562 ที่ 37 เท่า ซึ่งต่ำกว่าค่าเฉลี่ย 5 ปีที่ระดับ 40 เท่า มองว่าหุ้นน่าจะซื้อขายที่ระดับ 43 เท่า  เนื่องจากคาดการณ์กำไรต่อหุ้นที่ 15% CAGR สำหรับปี 2560-2564 เทียบกับ 9%CAGR ในปี 2556-2560 นอกจากนี้ยังชอบสัดส่วนรายได้ที่มีการกระจายในสัดส่วน 67% / 33% สำหรับผู้ป่วยคนไทย / ต่างประเทศ โดย BDMS คาดว่าสัดส่วนรายได้จะอยู่ที่ 50% / 50% ในระยะยาวคงคำแนะนำ ซื้อเป้าหมาย 30 บาท